

LIETUVOS MOKSLO TARYBOS PIRMININKAS

ĮSAKYMAS
DĖL PAVYZDINIO MENO SRIČIŲ MENINIŲ TYRIMŲ IR SKLAIDOS PROJEKTŲ GALIMOS PRODUKCIJOS SĄRAŠO PATVIRTINIMO

2019 m. lapkričio 20 d. Nr. V-600
Vilnius


Vadovaudamasi Meno sričių klasifikatoriumi, patvirtintu Lietuvos Respublikos Vyriausybės 2017 m. kovo 1 d. nutarimu Nr. 149 „Dėl Lietuvos Respublikos mokslo ir studijų įstatymo įgyvendinimo“ (Lietuvos Respublikos Vyriausybės 2018 m. gruodžio 19 d. nutarimo Nr.1317 redakcija), Lietuvos Respublikos švietimo, mokslo ir sporto ministro 2019 m. vasario 6 d. įsakymu Nr.V-93 „Dėl mokslo krypčių ir meno krypčių patvirtinimo“ patvirtintu Meno krypčių klasifikatoriumi ir Lietuvos mokslo tarybos 2019 m. balandžio 4 d. pirmininko įsakymu  Nr. V-176 „Dėl Lietuvos mokslo tarybos mokslo ir sklaidos projektų konkursinio finansavimo bendrųjų taisyklių patvirtinimo“ patvirtintų Lietuvos mokslo tarybos mokslo ir sklaidos projektų konkursinio finansavimo bendrųjų taisyklių 17 punktu: 
. T v i r t i n u pridedamą Pavyzdinį meno sričių meninių tyrimų ir sklaidos projektų galimos produkcijos sąrašą;
. N u s t a t a u, kad šio įsakymo 1 punktu patvirtintas sąrašas gali būti  taikomas meninių tyrimų ir sklaidos paraiškoms ir projektams, teikiamiems ir finansuojamiems po šio įsakymo įsigaliojimo dienos. 



Pirmininko pavaduotoja,
pavaduojanti pirmininką  	                                                                            Justina Poškienė 

